cyanic-selkie/wikianc huggingface dataset:
נטילת דם ורידי
נטילת דם ורידי בילדים ותינוקות
השימוש במאלחש לידוקאין יונטופורזיס היא שיטה יעילה להפחתת כאב והקלת מצוקה במהלך נטילת דם בילדים חולים. ניתן להשיג הרדמה עורית מקומית מהירה על ידי הרדמה מקומית תוך החדרת מאלחש מקומי, ברם, הדבר עלול לעורר חרדה אצל הילדים המבוהלים מהמחט, או תגרום לעוות העור, מה שהופך את הגישה לכלי דם לקשה יותר ומעלה את הסיכון של חשיפה של עובדי הבריאות לדקירת המחט. הרדמה עורית ניתנת להשגה גם ללא מעורבות מחטים, על ידי יישום מקומי של מאלחש כמו לידוקאין על העור.
נטילת דם מן האצבע, העקב ולעיתים מן האוזן תעשה באמצעות דוקרן חד פעמי. המבחנות לאיסוף דם נימי הרבה יותר קטנות ממבחנות הבדיקה הרגילות, לעיתים הן קפילרות (צינורות נימיים).
נטילת דם ורידי באמצעות מזרק ומחט
עובדי בריאות מסוימים מעדיפים להשתמש בטכניקת מזרק-מחט. ישנם יצרני מזרקים המייצרים מזרק מחט לשימוש חד פעמי בעיקרון זה. שיטה זו יכולה להיות מועדפת בחולים קשישים, חולים אונקולוגיים, חולים עם כוויות קשות, חולים שמנים או חולים עם ורידים שבריריים. מאחר שמזרקים כאלה מופעלים ידנית, ניתן לשלוט בקלות על מידת היניקה. הדבר מועיל במיוחד בחולים בעלי ורידים קטנים. בכך ניתן למנוע את קריסת הוורידים. אצל ילדים או בנסיבות אחרות שבהם כמות הדם מוגבלת זה יכול להועיל לדעת כמה דם ניתן ליטול לפני שמחלקים את הדם שניטל בין מבחנות עם תוספים שונים לפי דרישות המעבדה הרפואית.
תרביות דם
לעיתים קיים צורך לאסוף מן המטופל דם לצורך בצוע תרבית דם. התרבית תקבע האם לחולה יש פתוגנים (מחוללי מחלות) בדם. בדרך כלל הדם הוא סטרילי. כאשר נוטלים דם לתרביות יש להשתמש בתמיסה סטרילית כמו בטאדין בהעדפה על פני אלכוהול. דבר זה נעשה תוך שימוש בכפפות סטריליות, ללא ניגוב התמיסה הכירורגית, הנוגע באתר הדקירה, מבלי להתפשר על התהליך הסטרילי. חיוני שההליך יתבצע בדרך הסטרילית ביותר, באופן שנוכחות מיקרואורגניזמים מזהמים המצויים על פני שטח העור לא ייתנו תמונת מצב שגויה בדם כשהתרבית המצביעה כביכול על אנדוטקרדיטיס (דלקת כרום הלב), בעוד הפתוגנים מצויים נמצאים לרוב כזיהום חיצוני. מומלץ להשתמש בשיטה של הכנה וחיטוי העור שמסירה את השכבות העליונות של תאי עור מתים יחד עם החיידקים בעור. יוד פובידין שימש בעבר לצורך זה אולם כיום מקובל יותר השימוש ב-2% כלורהקסידין ב-70% אתנול או אלכוהול איזופרופיל, יש להקצות זמן לייבוש לאחר החיטוי. החלק העליון של כל המיכלים בשימוש בעת נטילת דם לתרבית דם גם צריך לעבור חיטוי באמצעות תמיסה דומה.
הדם נאסף לתוך בקבוקים מיוחדים להעברה ודומים למבחנות ואקום אך צורתן שונה. בקבוק תרבית הדם מכיל מדיום העברה, לשימור המיקרואורגניזמים הנוכחים בזמן העברה לתרביות במעבדה. מאחר שלא ידוע האם הפתוגנים הם אנאירוביים (מתפתחים ללא נוכחות חמצן) או אירוביים (מתפתחים בנוכחות חמצן), בודקים את שניהם, ממלאים תחילה את בקבוק הדם האירובי ולאחר מכן אוספים את הדם לבקבוק האנאירובי. אולם כאשר האיסוף מתבצע באמצעות מזרק, ממלאים את הבקבוק האנאירובי תחילה. אם האיסוף נערך על ידי מזרק פרפרית, ממלאים את הבקבוק האירובי תחילה, כך שכל האוויר המוכל בתוך הצינורית המשתחרר לתוך הבקבוק המכיל חמצן. עיצוב מיוחד של בקבוקי תרבית דם מייתר את הצורך הן במזרק והן בצינוריות פרפרית. לבקבוקי אלה תוכנן צוואר ארוך המתאים להולדר של מערכת הוואקום, שבשימוש של נטילת הדם, ללא צורך בנטילת דם נוספת.
כמות הדם שנאספת קריטית להתאוששות מיטבית של מיקרואורגניזמים. הנפח הטיפוסי הוא עד 10 מ"ל של דם, מה שעשוי להשתנות על פי המלצות היצרן. נפח הדם הנאסף מילדים ותינוקות נע בין 1 ל-5 מ"ל. כאשר יחס נפח הדם למצע המזון (המדיום), נמוך מדי, ייתכן עיכוב בצמיחה של מיקרואורגניזמים. כאשר נאסף יותר מדי דם מן המטופל, הדבר עלול להשרות אנמיה הנגרמת על ידי הטיפול עצמו. כאשר יחס של דם-מצע מזון גבוה מדי, גם זה לא יוליך לצמיחה אופטימלית.
דגימות הדם בבקבוקים מודגרים ביחידות מיוחדות למשך 24 שעות לפני שעובד מעבדה בודק ומבצע עליהם בדיקות. שלב זה מאפשר למספר נמוך מאוד של חיידקים (שעשוי להגיע לרמה של 1 או 2 מיקרואורגניזמים) להיות מוכפלים לרמה מספקת לצורך בדיקת גילוי וזיהוי החיידק וקביעת עמידותו לאנטיביוטיקה. בקבוקי תרבית חדישים מכילים אינדיקטור בבסיס הבקבוק המשנה צבעו בנוכחות חיידקים בצמיחה אשר ניתן לקרוא באופן אוטומטי על ידי המיכשור. מסיבה זו אין להסיר את מדבקת הברקוד מעל לבקבוק, מאחר שהוא מאפשר למערכת המכשור האוטומטית לזהות את התרבית לרבות נתוניה הדמוגרפיים.
נטילת דגימות דם מבעלי חיים
דגימות דם מחיות מעבדה חיות ניתן לאסוף באמצעות השיטות הבאות: נפח דגימת הדם הנאסף חשוב מאוד בחיות ניסוי. כל איסוף דם שאינו כרוך בסופניות ללא החלפת נוזלים מוגבל של עד כדי 10% מנפח מחזור הדם בבעל חיים נורמלי, בגיר ובריא. במקרים בודדים ניתן לחזור ליטול דם מאותו פרט לאחר שלושה עד ארבעה שבועות. במקרים בהם נדרשות נטילות דם חוזרות ונשנות במרווחי זמן קצרים, ניתן ליטול לכל היותר 0.6 מ"ל/ק"ג/יום או 1.0% מנפח הדם הכללי של בעל החיים בנטילה כל 24 שעות. הערכת נפח הדם בבעלי חיים בוגרים הוא 55 ל-70 מ"ל/ק"ג משקל גוף. יש להקפיד על כך עם בעלי חיים מבוגרים ושמנים יותר. כאשר נפח הדם הנאסף עולה על 10% מסך כל נפח הדם, יש לשקול להוסיף נוזלים לגוף. מומלץ על תמיסת רינגר אם היקף איסוף הדם עולה על 30% מכלל הדם נפח הדם, יש לתת טיפול הולם כדי למנוע מבעל החיים לסבול מהיפווולמיה (hypovolemia), זהו מצב של ירידה בנפח הדם (פלסמה) [מצב חמור של היפוולמיה גורם להופעת תסמינים של הלם היפוולמי. הירידה בנפח הדם גורמת לפגיעה באספקת דם לרקמות אשר אינה עונה על הצרכים הפסיולוגיים של הגוף].
בדיקות רמת אלכוהול בדם
בדרך כלל לא מומלץ להשתמש באיזופרופיל אלכוהול כדי לנקות או לחטא את אתר הנטילה/דקירה בעת נטילת דגימה עבור בדיקת אלכוהול בדם. הדבר קשור במידה רבה להשלכות המשפטיות הקשורות בחיטוי תוך שימוש עם אלכוהול, שעלול תאורטית, להשפיע על תוצאות המעבדה בבדיקות מעבדה רפואית מסוימות.
כיבוש מתחם גשירה
קרב גשירה היה קרב שניטש בחזית הדרום במלחמת יום הכיפורים. הקרב התחולל ב-18 באוקטובר 1973, היום השלושה עשר למלחמה, בין חטיבת שריון 421 של צה"ל לבין כוחות של הצבא המצרי. בסוף הקרב הורחב ראש הגשר לכיוון צפון מערב עד למרחק של 9 קילומטרים ללא אבדות לצה"ל.
רקע
ב-15 באוקטובר 1973 פתחו כוחות צה"ל בחזית הדרום במבצע אבירי לב – פעולה שמטרתה הייתה להקים ראש גשר ישראלי בגדה המערבית של תעלת סואץ, מתוך כוונה לשנות את מהלך הקרבות בזירה זו, ומעבר מקרבות בלימה ליוזמה התקפית בשטח האויב. כזירת הצליחה נקבע קטע התעלה המצוי מצפון לאגם המר הגדול ובצמוד אליו (בסמוך למעוז מצמד).
ב-17 באוקטובר הונחתו הפגזות מצריות על אזור ראש הגשר, וכוחות מצריים ניסו לתקוף את מתחם ראש הגשר מצפון. ניסיון ראשון של צה"ל להשתלט על השטח שמצפון לראש הגשר נכשל והכח הישראלי כותר ונסוג בעזרת כוח שנשלח לחלצו תוך ספיגת נפגעים רבים ("קרב סרפאום"). ביום המחרת, ב-18 באוקטובר, הוחלט להשתלט על המתחם מצפון-מערב לראש הגשר שסומן במפת סיריוס בשם "גשירה" על ידי שני גדודים מחטיבה 421.
הקרב
גדוד מס' 2 בחטיבה נע מראש הגשר צפונה לאורך תעלת המים המתוקים. לאחר נסיעה של כשני קילומטרים, פנה מערבה ונתקל בכוח טנקים. בקרב שריון שנערך בין הכוחות השמיד הגדוד הישראלי 15 טנקים מצריים ללא שנגרמו אבדות לצד הישראלי. הכוח הישראלי המשיך בדרכו צפונה, הגיע לבסיס טילי קרקע אוויר מצרי שסומן כבסיס "פרח 6321" ופגע קשות בבסיס המצרי. לאחר מכן המשיך בדרכו צפונה עד שהגיע למתחם שסומן במפת סריוס בשם "גשירה". לאחר שתפס את המתחם פגע במספר טנקים מצריים נוספים בסמוך לו.
לאחר יציאת גדוד 2, החל לנוע גדוד 1 של חטיבה 421, גם הוא לכיוון צפון-מערב אך בצירים סמוכים. הכוח הישראלי פגע בדרכו בכוחות חי"ר שאיישו מוצבים לאורך הציר ובכלי ארטילריה מצריים. הכוח הישראלי השאיר מאחוריו פלוגה שאבטחה גשר שחלף על פניו, במטרה למנוע מכוחות מצריים להכות בעורף הגדוד. ואכן בעוד שהכוח הישראלי נע צפונה, ניסה לדלוק אחריו ולתקוף אותו גדוד מצרי מדרום. פלוגת החסימה הישראלית פתחה על הגדוד המצרי באש ופגעה ב-25 טנקים מצריים. שאר הטנקים המצריים נתקעו בבוץ.
לקראת הערב חזר גדוד 2 של חטיבת 421 לראש הגשר הישראלי לחימוש, תדלוק ואספקה והגדוד השני בחטיבה נותר להחזיק ב"גשירה".
תוצאות הקרב
ראש הגשר הישראלי הורחב לכוון צפון-מערב לעומק של כ-9 קילומטר מראש הגשר. מעל 40 טנקים מצריים נפגעו, בסיס טילי קרקע אוויר מצרי הושמד, כוחות חי"ר וארטילריה מצריים נפגעו. לכוחות צה"ל לא היו אבדות בנפש או בציוד.
I Wanna Be Yours
I Wanna Be Yours היא פואמה מאת ג'ון קופר קלארק, באלבומו מ-1982 Zip Style Method. הפואמה זכתה לפרסום רחב על ידי עיבוד של ארקטיק מאנקיז באלבומם משנת 2013, AM.
הפואמה המקורית
הפואמה מספרת על אהבתו של אדם אחד לאחר, תוך שימוש במטאפורות סביב ציוד ביתי:
הפואמה נכללה באנתולוגיה באנגלית של GCSE. קלארק עשה שימוש חוזר בשם השיר באוטוביוגרפיה שלו שפורסמה ב-2020.
בשנת 2023, הגרדיאן ציין כי "אם זה היה בעבר שיר החתונה האהוב בבריטניה, זה כעת השיר הבריטי האהוב בעולם, נקודה".
גרסת ארקטיק מאנקיז
להקת הרוק האנגלית ארקטיק מאנקיז הביאה את השיר לקהל רחב יותר באמצעות עיבוד משלהם לפואמה באלבומם AM משנת 2013. העיבוד מכיל מילים נוספות שנכתבו על ידי הסולן אלכס טרנר, והוא הופק על ידי ג'יימס פורד ורוס אורטון.
אמנת סן פרנסיסקו
הסכם שלום עם יפן, הידוע יותר בשם אמנת סן פרנסיסקו, היה הסכם שלום שנחתם בין יפן לבין חלק מבעלות הברית במלחמת העולם השנייה ב-8 בספטמבר 1951 ב"בית האופרה - יד זיכרון לנופלים" שבסן פרנסיסקו, קליפורניה. האמנה נכנסה לתוקף ב-28 באפריל 1952.
האמנה, ועמה ברית הביטחון בין ארצות הברית ויפן שנחתמה באותה שנה, סימנו את ראשית "שיטת סן פרנסיסקו", מונח שטבע ההיסטוריון ג'ון דאוור, ואשר טומן בחובו את השפעות היחסים של יפן עם ארצות הברית, את תפקידה הבינלאומי של הראשונה כפי שהתעצבו תחת שתי אמנות אלו ואת הדרך בה השפיעו האמנות על מדיניות ממשלת יפן בתקופה שלאחר הכיבוש האמריקאי.
המדינות המשתתפות
המדינות שהשתתפו בוועידת החתימה היו אוסטרליה, אורוגוואי, אינדונזיה, איראן, אל סלוודור, אקוודור, ארגנטינה, ארצות הברית, אתיופיה, בוליביה, בלגיה, ברזיל, בריטניה, ברית המועצות, גואטמלה, דרום אפריקה, האיטי, הולנד, הונדורס, וייטנאם, ונצואלה, טורקיה, יוון, לאוס, לבנון, לוקסמבורג, ליבריה, מצרים, מקסיקו, נורווגיה, ניו זילנד, ניקרגואה, סוריה, עיראק, ערב הסעודית, פולין, הפיליפינים, פנמה, פקיסטן, פרגוואי, פרו, צ'כוסלובקיה, ציילון, צ'ילה, צרפת, קובה, קולומביה, קוסטה ריקה, קמבודיה, קנדה, והרפובליקה הדומיניקנית מחד, ויפן מאידך.
בורמה, הודו ויוגוסלביה קיבלו גם הן הזמנה להשתתף אך נבצרו מהוועידה. לראש ממשלת הודו, ג'ווהרלל נהרו, היו מספר התנגדויות לחלק מסעיפי האמנה, שלדעתו הגבילו את הריבונות ואת העצמאות היפניות, ולפיכך חתם על הסכם שלום נפרד עם יפן ב-9 ביוני 1952. הרפובליקה הסינית והרפובליקה העממית של סין לא הוזמנו בשל מלחמת האזרחים הסינית ובשל העמימות לגבי זהות הממשלה הלגיטימית בסין. בהתאם לכך, גם קוריאה הצפונית וקוריאה הדרומית לא קיבלו הזמנה.
All of Me (שיר של ג'ון לג'נד)
All of Me (בעברית: כל כולי) הוא סינגל של הזמר-יוצר האמריקאי ג'ון לג'נד, אשר יצא לאור ב-12 באוגוסט 2013, כסינגל השלישי מתוך אלבום האולפן הרביעי שלו, Love in the Future, באמצעות חברות התקליטים GOOD Music וקולומביה רקורדס. תוכן השיר מכוון אל אשתו של לג'נד, הדוגמנית כריסי טיגן.
אמנת סן פרנסיסקו
המדינות המשתתפות
מתוך 51 המדינות שהשתתפו בוועידה חתמו 48 על האמנה. צ'כוסלובקיה, פולין וברית המועצות סירבו לחתום, אך ב-19 באוקטובר 1956 חתמה ברית המועצות על הסכם נפרד עם יפן שסיים רשמית את המלחמה בין המדינות. הממשלה הפיליפינית סירבה לאשרר את האמנה מכיוון שלא הסדירה פיצויים לקורבנות עבדות מינית, אולם ב-9 במאי 1956 הגיעו יפן והפיליפינים להסדר פיצויים, אף על פי ששוב לא כלל את קורבנות העבדות המינית, וב-16 ביולי אישרה הפיליפינים את חוזה סן פרנסיסקו. גם ממשלת אינדונזיה סירבה לאשרר את האמנה, פעם נוספת בשל נושא הפיצויים, אך לאחר מכן, ב-20 בינואר 1958, חתמה על הסכם שלום נפרד שהסדיר את נושא הפיצויים בין המדינות.
שינויים טריטוריאליים
אמנת סן פרנסיסקו ביטלה את כל הזכויות שקיבלה יפן בעקבות השתתפותה בדיכוי מרד הבוקסרים ב-1901, וכמו כן האמנה סיימה את שליטתה של יפן בקוריאה, בפורמוזה, בארכיפלג פנגחו, בהונג קונג (שהייתה אז מושבה בריטית), באיים הקוריליים, באנטארקטיקה ובסחלין.
All of Me (שיר של ג'ון לג'נד)
בשנת 2014 השיר הגיע למקום הראשון במצעד הבילבורד הוט 100, ובכך הפך לשירו הראשון של לג'נד שהגיע למעמד זה. השיר הפיל את "Happy" של פארל ויליאמס, ששהה במקום הראשון כעשרה שבועות. השיר הגיע למקום הראשון גם במצעדים של המדינות אוסטרליה, בלגיה, אירלנד, הולנד, פורטוגל, רומניה, שוודיה ושווייץ. השיר היה לשיר השני הנמכר ביותר בארצות הברית לשנת 2014, עם כ-4.67 מיליון עותקים שנמכרו ממנו באותה השנה, וכן לשיר השלישי הנמכר ביותר בבריטניה לאותה השנה. בכל העולם, היה השיר השלישי הנמכר ביותר לאותה השנה, עם כ-1.23 יחידות, לפי נתוני הפדרציה הבינלאומית לתעשייה הפונוגרפית.
אמנת סן פרנסיסקו
שינויים טריטוריאליים
לפי סעיף 3 באמנה הפכו איי בונין ואיי ריוקיו, בהם אוקינאווה ואיים נוספים, לאזורי נאמנות אמריקאיים. עד 1972 השיבה ארצות הברית את כל השטחים הללו לריבונות יפנית. בסעיף 11 קיבלה יפן את הכרעות בית הדין הבינלאומי הצבאי למזרח הרחוק ואת הכרעותיהם של בתי דין אחרים של בעלות הברית לפשעי מלחמה והתחייבה לאכוף את עונשי המאסר ועונשים אחרים שהוטלו במסגרת בתי דין אלה על אסירים שהיו כלואים ביפן.
All of Me (שיר של ג'ון לג'נד)
הרמיקס הרשמי לשיר בהשתתפות אמן ה-EDM ההולנדי טייסטו יצא לאור בינואר 2014 וזכה בפרס גראמי להקלטת הרמיקס הטובה ביותר (לא קלאסי). גרסת הופעה חיה של השיר הייתה מועמדת באותה השנה לפרס גראמי לביצוע סולו הפופ הטוב ביותר, אך הפסידה לגרסת הופעה חיה של השיר "Happy".
רקע וכתיבה
השיר הוא בלדת פסנתר עדינה, בהשראת ארוסתו דאז וכיום אשתו, הדוגמנית כריסי טיגן. הזוג נפגש בשנת 2007 בסט הצילומים לווידאו קליפ של לג'נד לשיר "Stereo", והם התחתנו כחודש לאחר צאת השיר, ב-14 בספטמבר 2013. השיר הופק על ידי דייב טוזר ולג'נד עצמו.
אמנת סן פרנסיסקו
שינויים טריטוריאליים
באמנה נקבעו גם כללים מנחים לגבי תשלום פיצויים לשבויי מלחמה ותוקפנות צבאית עתידית, לפי מגילת האומות המאוחדות. האמנה ביטלה את ההסכמים שקדמו לה והניחה את המסגרת להקמת כוחות ההגנה העצמית של יפן, שנועדו להגנה בלבד.
All of Me (שיר של ג'ון לג'נד)
רקע וכתיבה
מבחינה מוזיקלית, על פי התווים שפורסמו ב-Musicnotes.com על ידי המו"ל של לג'נד, השיר נכתב בסולם מז'ור ♭ עם קצב איטי של 63 פעימות לדקה. שירתו של לג'נד משתרעת בין F3 ל- B ♭ 4.
הוצאה וקידום
ביוני 2013, לג'נד הציג את השיר בבכורה במהלך הופעה בתוכניתה של מנחת הטלוויזיה אופרה וינפרי. ב-6 באוגוסט 2013, השיר המלא הוצג בבכורה בחנות האייטונס, יחד עם מכירה מוקדמת של האלבום בו הוא נכלל, Love in the Future. ב-12 באוגוסט נשלח השיר לרדיו המיינסטרים האורבני כסינגל השלישי מתוך האלבום.
אמנת סן פרנסיסקו
שינויים טריטוריאליים
שאלה סביב הריבון בטאיוואן התעוררה עקב נוסח האמנה, שכן בטאיוואן טענו שמכיוון שהאמנה שותקת לגבי הריבון, אזי היא לא תחת ריבונות הרפובליקה העממית של סין. אחד ממנסחי האמנה, מזכיר המדינה של ארצות הברית, ג'ון פוסטר דאלס, אישר לאחר מכן טענה זו, ואמר שהאמנה רק מבטלת את ריבונות יפן על האי. מכיוון שכך ארצות הברית לא יכלה להתייחס לנושא כבעיה סינית פנימית.
מסירת נכסים יפניים מעבר לים
בהתאם לסעיף 14 לאמנה, החרימו בעלות הברית את כל הנכסים היפניים, לרבות כאלה של חברות ואזרחים פרטיים, בכל אזורי הכיבוש, מלבד בסין, בה התמקד סעיף 21. סין קיבלה לרשותה את כל הנכסים היפניים במנצ'וריה ובמונגוליה הפנימית שכללו תשתית.
All of Me (שיר של ג'ון לג'נד)
הוצאה וקידום
בינואר 2014 פורסם לשיר רמיקס שהפיק מפיק המוזיקה האלקטרונית ההולנדי טייסטו. ביוני, פורסמה גרסה של השיר המושפעת ממוזיקת קאנטרי בהשתתפות הזמרת ג'ניפר נטלס ומוזיקאי הקאנטרי והגיטריסט האנטר הייס.
אמנת סן פרנסיסקו
מסירת נכסים יפניים מעבר לים
סך שווי נכסי יפן בסין הגיע ל-$18,758,600,000 ב-1945. עם התאמת האינפלציה, שווי הנכסים ב-2016 היה עומד על $249,262,801,404.
פיצויים לשבויי מלחמה
בסעיף 16 לאמנת סן פרנסיסקו נכתב: בהתאם לכך שילמה יפן ארבעה וחצי מיליון לירה שטרלינג לצלב האדום. סעיף זה שימש לאחר מכן כהגנה מפני תביעות פיצויים של שבויי מלחמה לשעבר כנגד יפן.
All of Me (שיר של ג'ון לג'נד)
הצלחה
לאחר ששהה במקום השני במצעד הבילבורד הוט 100 כשישה שבועות, ב-17 במאי 2014 הדיח השיר את "Happy" של פארל ויליאמס מהמקום הראשון במצעד, ובכך הפך לשירו הראשון של לג'נד שהגיע למקום הראשון במצעד זה, לאחר כ-10 שנים מאז שהופיע במצעד לראשונה, ההמתנה הגדולה ביותר למקום ראשון של אמן במצעד לאחר שהופיע בו לראשונה, מאז שהראפר סנופ דוג המתין כ-10 שנים ו-10 חודשים למקום הראשון הראשון שלו, עם השיר "Drop It Like It's Hot". השיר הגיע למקום הראשון גם במצעדים של המדינות אוסטרליה, בלגיה, אירלנד, הולנד, פורטוגל, רומניה, שוודיה ושווייץ. במצעד ההשמעות ברדיו השבועי של מדיה פורסט ישראל, הגיע השיר בשיאו למקום הרביעי.
אמנת סן פרנסיסקו
שטחי בעלות הברית תחת כיבוש יפני
סעיף 14 לאמנה קבע: בהתאם לכך, קיבלו הפיליפינים ודרום וייטנאם פיצויים ב-1956 וב-1959, בהתאמה. בורמה ואינדונזיה לא אישרו את החוזה תחילה, אך לאחר מכן חתמו עם יפן על הסכמים נפרדים, בהתאם לסעיף 14.
All of Me (שיר של ג'ון לג'נד)
הצלחה
השיר היה לשיר השני הנמכר ביותר לשנת 2014 בארצות הברית, עם כ-4.67 מיליון עותקים שנמכרו באותה השנה. בנוסף, היה לשיר השלישי הנמכר ביותר בבריטניה ובכל העולם בהתאמה. הרמיקס הרשמי של השיר שהפיק אמן ה-EDM ההולנדי טייסטו זכה בפרס גראמי להקלטת הרמיקס הטובה ביותר (לא קלאסי) וגרסת ההופעה החיה של השיר הייתה מועמדת לפרס גראמי לביצוע סולו הפופ הטוב ביותר, אך הפסידה לגרסת ההופעה החיה של השיר "Happy" של פארל ויליאמס.
אמנת סן פרנסיסקו
שטחי בעלות הברית תחת כיבוש יפני
התשלום האחרון במסגרת הסדרי הפיצויים נמסר לפיליפינים ב-22 ביולי 1976.
מירי איזין
מירי איזין (לעיתים: אייזן, נולדה בנובמבר 1962) היא קצינת צה"ל במילואים בדרגת אלוף-משנה שכיהנה כיועצת ראש הממשלה לתקשורת זרה. מרצה, דירקטורית ומומחית להסברה.
ביוגרפיה
איזין נולדה בשם מרים בודי במארין, קליפורניה לאנט ומוריס בודי, ולה שתי אחיות. בשנת 1971 עלתה המשפחה לישראל.
את בת המצווה שלה, ערכה בבית כנסת רפורמי בתל אביב. באירוע לא הייתה הפרדה מגדרית בין בני ובנות המצווה, דבר חריג לאותה תקופה, ועל כך שודרה כתבה במסגרת התוכנית "מבט שני" בערוץ הראשון.
במהלך שנתה האחרונה בבית הספר התיכון, יצאה לארצות הברית, לשליחות הסברה בת חודשיים מטעם המדינה.
מירי התגייסה לצה"ל בשנת 1981 והוצבה ביחידה 8200 של אגף המודיעין. היא המשיכה לשרת באגף במגוון תפקידים במהלך למעלה משני עשורים. היא עסקה הן בתחום המחקר המודיעיני כראש ענף מחקרי-צבאי, הן בתפקידי שדה כגון קצינת מודיעין חטיבתית ואוגדתית (עוצבת האש), שימשה עוזרת ראש לשכת הרמטכ"ל, זאת עד הגעתה לדרגת אלוף-משנה. כמו כן, שימשה כמפקדת הקורס הבין-שירותי (קב"ש). במהלך האינתיפאדה השנייה צורפה למאמץ ההסברה של מדינת ישראל לקראת מבצע חומת מגן. שימשה עוזרת לענייני מודיעין של הרמטכ"ל משה יעלון. השתחררה מצה"ל בשנת 2005.
במהלך מלחמת לבנון השנייה, מונתה לתפקיד דוברת הממשלה לתקשורת הזרה, ולאחר מכן ליועצת ראש הממשלה לתחום זה. בנובמבר 2007 לקחה מירי חלק בצוות שליווה את ראש ממשלת ישראל אהוד אולמרט לוועידת אנאפוליס. כחודש לאחר מכן, פרשה מתפקידה והוחלפה על ידי מארק רגב.
מאז שחרורה, מרצה מירי בנושאי אקטואליה, ביטחון, תקשורת והסברה, בין היתר במרכז הבינתחומי הרצליה. היא סגנית יושב ראש דירקטוריון מרכז טאוב בתחום ממשל תאגידי ומנהלה, חברה בוועד המנהל של פורום דבורה ושל הסניף הישראלי של WIIS, ארגון נשים בביטחון הבינלאומי.
בשנת 2021, השתתפה בסדרה "אויבים" של תאגיד השידור הישראלי.
לאיזין תואר ראשון במדעי המדינה ולימודי המזרח התיכון מאוניברסיטת תל אביב, תואר שני בלימודי ביטחון מאוניברסיטת חיפה, וכן היא בוגרת המכללה לביטחון לאומי.
חיים אישיים
איזין נשואה לגלעד, גם כן קצין מודיעין במילואים בדרגת אלוף-משנה, והם הורים לשלושה ומתגוררים ברמת השרון.
נמל התעופה הבין-לאומי מונטריאול-פייר אליוט טרודו
נמל התעופה הבינלאומי מונטריאול-פייר אליוט טרודו (בצרפתית: Aéroport international Pierre-Elliott-Trudeau de Montréal), הידוע גם בשמו הקודם נמל התעופה הבינלאומי מונטריאול–דורבל, הוא נמל תעופה הממוקם על האי של מונטריאול, 20 ק"מ ממרכז העיר מונטריאול. השדה משרת את המטרופולין של מונטריאול, מזרח אונטריו, וורמונט, בצפון ניו יורק. השדה נקרא על שמו של פייר אליוט טרודו, ראש הממשלה ה-15 של קנדה, יליד מונטריאול.
שדה התעופה הוא אחד משני הנמלים המנוהלים ומופעלים על ידי איירופורט דה מונטריאול, שהוא תאגיד ללא למטרות רווח ללא הון מניות; אחרים הם נמל התעופה מונטריאול–מירבל במערב מונטריאול, אשר תחילה היה מיועד להחליף את דורבל, אבל כעת עוברות בו בעיקר טיסות מטען. מונטריאול–טרודו נמצא בבעלות חברת בבעלות Transport Canada אשר יש לה חוזה שכירות של 60 שנה שכירות עם נמל התעופה.
טרודו הוא נמל התעופה העמוס ביותר במחוז קוויבק, והנמל השלישי העמוס ביותר בקנדה, עם 16.6 מיליון נוסעים ב-2016, והרביעי בתנועות כלי טיס, עם 219,326 תנועות ב-2014. הוא אחד משערי הכניסה העיקריים לקנדה עם 10.1 מיליון, או 63% מהנוסעים בטיסות חוץ. נמל התעופה הוא אחד מארבעה בסיסים של אייר קנדה, והקו בין מונטריאול לפריז (שדות התעופה שארל דה גול ואורלי) הוא הקו הבינלאומי העמוס ביותר בקנדה. ביום ממוצע, כמעט 45,000 נוסעים עוברים דרך מונטריאול-טרודו.
מנמל התעופה יוצאות טיסות לחמש יבשות: אפריקה, אסיה, אירופה, צפון אמריקה ודרום אמריקה. הוא אחד מתוך שני שדות תעופה בקנדה עם טיסות ישירות לחמש יבשות או יותר, כאשר האחר הוא נמל התעופה הבינלאומי של טורונטו. בנמל התעופה נמצא הבסיס של אייר קנדה, חברת התעופה הגדולה במדינה. הוא גם משמש בסיס עבור החברות אייר טראנסט, אייר אינואיט ו-Sunwing. הנמל גם משמש לתעופה כללית וממשלת קנדה מפעילה בנמל שירותי תחזוקה לתעופה כללית. לחברת בומברדייה איירוספייס יש אתר הרכבה בנמל התעופה, שבו היא מרכיבה את סדרת מטוסי CRJ ומטוס המנהלים צ'לנג'ר מתוצרתה.
תאונות ותקריות
ב-23 ביולי 1983 המריאה ממנו טיסה 143 של אייר קנדה (הידועה בשם דאון גימלי) אשר התפרסמה בשל כשל המערכות שהיה שם. למרות זאת, הצליחו הטייסים לנחות נחיתת אונס אשר נגמרה ללא הרוגים.
Black Pumas
Black Pumas הוא אלבום הבכורה של להקת הסול הפסיכדלי בלאק פומאס. האלבום יצא לאור ב-21 ביוני 2019, על ידי חברת התקליטים ATO רקורדס. מהדורת הדלוקס של האלבום קיבלה מועמדות לפרס גראמי בקטגוריית "אלבום השנה" בטקס פרסי גראמי ה-63 ב-24 בנומבר 2020, בעוד שהשיר "Colors" קיבל שתי מועמדויות לקטגוריות "הקלטת השנה" ו"ביצוע השורשים האמריקאי הטוב ביותר".
חג'ראפס ופסטה
חג'ראפס ופסטה (Хьэджгъэпсырэ П1аст1эрэ) הוא מאכל בשר עוף מסורתי מהמטבח הצ'רקסי.
המאכל נאכל באירועים מיוחדים וחגיגיים כגון:
בין היתר מכינים את המאכל בארוחות משפחתיות, בסופי שבוע וביום יום.
אופן ההכנה
חג'ראפס ופסטה הוא מאכל עשיר במרכיבים ושני המרכיבים העיקריים הם: עוף, בצל ותבלינים. לרוב מכינים כתוספת לחג'ראפס ופסטה, עוף מטוגן אפוי וגם מוסיפים סלט ירקות.
חלגור'אן
חלגור'אן (באדיגית: Хьалжъогъуанэ) הוא מאפה מהמטבח הצ'רקסי שבתוכו יש תמרים ואוכלים אותו לרוב כקינוח.
לאחר ההתפחה מגולגל הבצק לצינור בעובי אצבע, ומחובר לצורת עיגול (בדומה לבייגלה). הבצק ממולא תמרים ונאפה בתנור צ'רקסי (ח'לור' ר'ז'אל').
ראו גם
Halguane
אנדרטת חיל האוויר המלכותי
אנדרטת חיל האוויר המלכותי (באנגלית: Royal Air Force Memorial) היא אנדרטה לזכר חללי חיל האוויר המלכותי הבריטי, הניצבת על גדת נהר התמזה במרכז לונדון. האנדרטה הוקמה בשנת 1923 לזכר חללי חיל האוויר המלכותי במלחמת העולם הראשונה, והיא מוקדשת עתה גם לאנשיו שנפלו במלחמת העולם השנייה.
האנדרטה
האנדרטה ניצבת ליד קו המים בגדתו הצפונית של התמזה ברציף ויקטוריה, בין גשר וסטמינסטר לבין גשר צ'רינג קרוס. היא ניצבת ממזרח לבניין משרד ההגנה הבריטי בוייטהול, ומול גלגל הענק לונדון איי, הניצב בגדה הנגדית.
האנדרטה היא עמוד אבן מלבני, הניצב על גבי ארבעה שלבים מדורגים. בראשו ניצבים שני שלבים נוספים, בעלי ארבע פאות המעוצבות בתבנית אלכסונית. בראש השלב העליון ניצב גלובוס שחור ועליו פסל מוזהב של נשר, הפורש את כנפיו כמו כדי להמריא ולעופף מעל הנהר. הנשר לקוח מסמלו של חיל האוויר המלכותי.
העמוד עשוי אבן גיר (Portland Stone), והנשר והגלובוס בראשו – ארד.
על גבי פאת האנדרטה הפונה אל הגדה נחרת סמל חיל האוויר המלכותי ומתחתיו כתובת זו (באנגלית):
מתחתיה נחרתה לימים כתובת זו:
כיתוב זה נוסף לזכרם של הגברים והנשים מחילות האוויר של כל חלקי חבר העמים הבריטי והאימפריה, אשר נתנו את חייהם, 1939-1945
גם על גבי פאת העמוד הפונה אל הנהר נחרת סמל חיל האוויר המלכותי ומתחתיו:
1914-1918 לזיכרון עולם 1939-1945
האנדרטה תוכננה על ידי האדריכל סר רג'ינלד בלומפילד (Reginald Blomfield). פסל הנשר שבראשה פוסל על ידי ויליאם ריד דיק (William Reid Dick).
טקסים באתר האנדרטה
ההחלטה על הקמת האנדרטה נתקבלה ב-1921, לאחר דיונים על עיצובה ומיקומה שנמשכו כשנתיים. הכספים למימון להקמתה גויסו מן הציבור הרחב. האנדרטה נחנכה בטקס ממלכתי שנערך במעמד הנסיך מוויילס (לימים - המלך אדוארד השמיני) ב-16 ביולי 1923.
הלוט מעל הכיתוב שהוסף על האנדרטה לזכר חללי מלחמת העולם השנייה הוסר על ידי הלורד יו טרנצ'רד, מייסד חיל האוויר המלכותי, ב"יום א' של הקרב על בריטניה", 15 בספטמבר 1946. מאז, מדי שנה, ביום הקרב על בריטניה (המצוין ביום א' השלישי של חודש ספטמבר), מניח מפקד חיל האוויר המלכותי זר למרגלות האנדרטה בדרכו לתפילת ההודייה הנערכת באותו יום במנזר וסטמינסטר.
מדי שנה, ביום הזיכרון בבריטניה, מונח עם שחר זר למרגלות האנדרטה.
סמל טוקלאו
סמל טוקלאו הוא סמל שבמרכזו תיבה מסורתית המגולפת מעץ המשמשת דייגים מקומיים בטוקלאו. באמצע התיבה צלב לבן והכיתוב בטוקלאית : "Tokelau mo te Atua" שפירושו "טוקלאו לאלוהים", אלה יחד משקפים את השפעת הנצרות על טוקלאו.
תיבת העץ, הנקראת "טולומה"", מהווה את מרכז הסמל. התיבה משמשת לנשיאת ציוד דיג בסירות קאנו או במיכלי אחסון, והיא בעלת מכסה המתחבר אליה על ידי חוטים העשויים מסיבי קוקוס קלועים. החוטים העבים מעוצבים באופן המאפשר הידוק מיטבי של המכסה כך שאם הקופסה נופלת לים, תכולתה לא תישפך. השימוש בתיבה מעיד על מרכזיות הדיג באי.
פסגת טורט (אנטארקטיקה)
פסגת טורט או פסגת טרט (באנגלית: Turret Peak; מילולית: פסגת הצריח) היא פסגה נישאת ברכס מילן, באזור חוף פנל של ארץ ויקטוריה שבאנטארקטיקה.
גובהה של הפסגה 2,790 מטרים מעל פני הים.
הפסגה ממוקמת 11 קילומטרים צפונית-מערבית מפסגת קרוסקט.
בראש הפסגה סלע בצורת צריח או מגדל, שגובהו 10 מטרים והוא מהווה נקודת ציון בולטת בשטח.
היסטוריה
שמה של הפסגה ניתן לה על ידי הקבוצה הדרומית של משלחת חקר אנטארקטיקה מטעם פדרציית מועדוני מטפסי ההרים של ניו זילנד (New Zealand Federated Mountain Clubs Antarctic Expedition בראשי תיבות: NZFMCAE) אשר חקרה את אנטארקטיקה בעונת המחקר (הקיץ האנטארקטי) 1962–1963.
דג בועה
דג בועה (שם מדעי: Psychrolutes marcidus) הוא דג מים עמוקים מסדרת העקרבנונאים שחי במים העמוקים שליד חופי יבשת אוסטרליה וטסמניה, וכן ניו זילנד.
מאפיינים
לרוב, גודלו של דג הבועה קטן משלושים סנטימטר. הוא חי בעומק של בין 600 ל-1,200 מטרים מתחת לפני הים (בין 2,000 ל-3,900 רגל), במקומות שבהם לחץ המים גדול פי 60 עד 120 מלחץ המים בפני הים, עומק בו שלפוחיות אוויר אינן אמצעי יעיל לשליטה על ציפה.
בשרו של דג הבועה מורכב בעיקר ממסה ג'לית עם צפיפות הנמוכה אך במעט מצפיפות המים, מה שמאפשר לו לצוף מעל קרקעית הים מבלי לבזבז אנרגיה על שחיה. החוסר היחסי שלו במסת שריר אינו מהווה חיסרון כיוון שהוא ניזון בעיקר מ"שלג ימי" הצף לפניו כמו הסרטנאים במים העמוקים.
לעיתים קרובות נתפסים דגי הבועה בטעות ברשתות מים עמוקים שפורסים דייגים.
בתרבות
בשל הצפיפות הנמוכה של בשרו, צורתו של דג הבועה שונה מאוד כאשר הוא מחוץ למים. מראהו האנושי המזכיר פני אדם וצורתו המשונה והלא-מושכת מעוררים עניין רב באמצעי התקשורת.
הסופר והמוזיקאי מיכאל הרסט קרא לאחת היצירות שלו על שם הדג: "דג הבועה" (בלובפיש) באלבום שלו מ-2012 שנקרא: "שירים למען יצורים לא רגילים". לאחר מכן יצר פרק על שם הדג בתוכנית שלו ברשת PBS.
בספטמבר 2013 הוכרז דג הבועה כ"חיה המכוערת ביותר בעולם" בהתבסס על תמונותיו של הדג לאחר שהוצא מהמים. הדג אומץ כקמע של הארגון לשימור בעלי חיים מכוערים במטרה "להעלות את קרנם של הילדים הפחות יפים של אמא אדמה".
בפרקים של התוכנית "סאטרדיי נייט לייב" ששודרו ב-12 במרץ 2016 וב-11 במרץ 2017 נכללו מערכונים שבהם משחקת השחקנית קייט מקינון בתולת ים לא מושכת בעליל, שכונתה בהומור "65% דג בועה".
ה"ניו יורק דיילי ניוז" פרסם תמונות של הסנאטור האמריקני טד קרוז ביחד עם דג בועה.
בסדרה בובספוג ובספין אוף שלה, מחנה האלמוגים, ישנה דמות הנקראת ג'ימי בלובפיש (ג'ימי דג בועה באנגלית) הנראת כמו הדג לאחר הוצאתו מהמים.
בתיה אורני
בתיה אורני (16 ביולי 1933 - 3 במאי 2020) הייתה הנווטת הראשונה בחיל האוויר הישראלי.
ביוגרפיה
נולדה בשנת 1933 בתל אביב לצילי ואיציק יחזקאל.
בצעירותה השתתפה בפעילויות של קלוב התעופה לישראל, שם עסקה בבניית טיסנים מעץ בלזה ובלימודי אווירונאוטיקה. כמו כן, הייתה חברה בתנועת הנוער התנועה המאוחדת.
שירותה הצבאי
בסיום לימודיה התיכוניים התגייסה לנח"ל ונשלחה להכשרה בקיבוץ רמת יוחנן.
לאחר שלא התקבלה לקורס טיס, נשלחה לקורס מטאורולוגיה, שם למדה לשרטט מפות סינופטיות ולשלוח מברקי עדכון מוצפנים לטייסים על מצב הרוחות. התקבלה לקורס טיס מספר 13, אותו סיימה לאחר שנה וארבעה חודשים בשנת 1954. במסגרת קורס הטיס התמחתה במגמת הניווט.
בשנת 1954 ענד לה הרמטכ"ל משה דיין את דרגות הטייס בטקס חגיגי בבית הספר לטיסה בכפר סירקין, והיא הפכה לנווטת הראשונה בחיל האוויר הישראלי
בסיום קורס הטיס הוצבה בטייסת 103 בתל נוף.
בשנת 1956, עם עליית המתח הביטחוני בגבול מצרים, התנדבה לשירות במלחמת סיני.
ב-29 באוקטובר 1956 בשעה 15:00 החל מבצע מכבש. 16 מטוסי DC-3 דקוטה (טייסת תובלה 103) המריאו מבסיס חיל האוויר בתל נוף, כשהם נושאים 395 צנחנים מגדוד 890. המטוסים היו מסודרים במבנה של 4 רביעיות כאשר אורני שימשה כנווטת ברביעייה האחרונה. לקראת השקיעה החלה פעולת ההצנחה של הצנחנים בסמוך למעבר המיתלה בחצי האי סיני, והושלמה בהצלחה בשעה 2:00 לפנות בוקר. זו הייתה תחילתו של מבצע קדש.
ב-31 באוקטובר 1956 ועד 1 בנובמבר 1956 התנהל קרב המיתלה. במהלך המבצע, לילה אחרי לילה, יצאו אורני וצוותי האוויר למשימות שונות: "טסנו בחושך, כל כיוון שעה וחצי, והבאנו לכוחות ציוד, אוכל, מכתבים. לפעמים היו גם שתי טיסות לילה. ואז במהלך היום אמורים לנוח ולהתארגן לטיסה של הלילה הבא. באחת הטיסות היינו צריכים להצניח ציוד, אמרו לנו לנחות ולהעלות על המטוס חיילים פצועים מהקרבות במיתלה, חלקם פצועים קשה, ולפנות אותם. הייתה התראה על מטוס בלתי מזוהה ונאלצנו לכבות את כל האורות. היית צריך לראות אותי מסתובבת עם הפנס בין האצבעות, מסתכלת על האינפוזיות, שאף אחד לא ימות בדרך".
אורני המשיכה בשירות המילואים שלה למשימות שונות וצברה 1,200 שעות בטיסה על מטוסי הדקוטה.
חיים אישיים
נישאה בראשונה ליעקב וורונסקי, אותו פגשה בטייסת 103 בתל נוף, בה שירת כטייס. לאחר השלמת שירות החובה ושירות קבע, השתחררה מהצבא והם עברו לגור בחיפה.
שנתיים לאחר מלחמת סיני נפטר יעקב מסרטן והיא נישאה בשנית לראובן אורני.
לאחר שחרורה משרותה הצבאי החלה לעבוד במערך שירותי הניווט באל על ולאחר מכן כסוכנת נסיעות.
בשנת 2016 התאלמנה מבעלה ראובן. בשנת 2020 נפטרה בגיל 87 ונטמנה בבית עלמין ירקון.
ילדיה
לאורני 3 בנים ובת מנישואיה השניים:
זכויות להט"ב בגואטמלה
לסביות, הומואים, טרנסג'נדרים וביסקסואלים (להט"ב) בגואטמלה מתמודדים עם אתגרים משפטיים שאינם נתקלים בהם תושבים הטרוסקסואלים. פעילות הומוסקסואלית חוקית במדינה מאז 1871.
נטייה מינית וזהות מגדרית אינן כלולות במפורש בחוקי אי-ההפליה במדינה, וזוגות ומשקי בית חד מיניים שבראשם זוגות חד מיניים אינם זכאים לאותן הגנות משפטיות הזמינות לזוגות נשואים הטרוסקסואלים. רוב תושבי גואטמלה קשורים לכנסייה הקתולית או לכנסיות פרוטסטנטיות אשר עמדותיהן כלפי חברי קהילת הלהט"ב נוטות לשקף את המידות הדתיות הרווחות. אף על פי כן, חברי הקהילה זכו בעשורים האחרונים לנראות וקבלה רבה יותר בהתאם למגמות ברחבי העולם.
מעמד בחוק
תרבות המאיה, שנכחה בגואטמלה לפני הגעת ספרד, הייתה סובלנית כלפי הומוסקסואליות בעוד היו קשרים חזקים בין טקסים לבין פעילות הומוסקסואלית. חלק מהשמאנים עסקו במעשים הומוסקסואלים עם מטופליהם, וכמרים בטקסים עם האלים שלהם.
בעקבות הכיבוש הספרדי ושילובה של גואטמלה של ימינו במלכות המשנה של ספרד החדשה, נענשו "מעשי סדום" בשריפה על המוקד. הנצרות, שבאופן מסורתי התייחסה להומוסקסואליות כחטא, הוכנסה גם היא לאזור, וכך נעלמה הפתיחות אשר אופיינה במדינה סביב הומוסקסואליות.
פעילות הומוסקסואלית בהסכמה הפכה לחוקית בגואטמלה מאז 1871.
הכרה במערכות יחסים חד מיניות
אין הכרה חוקית לזוגות חד מיניים בצורה של נישואים חד מיניים או בצורה מוגבלת יותר של איחודים אזרחיים או הסדרי שותפות במשפחה. הנשיא לשעבר אלווארו קולום היה ידוע כתומך באיחודים אזרחיים לזוגות חד מיניים.
בדצמבר 2016, הודיעה הודיעה חברת הקונגרס, סנדרה מורן (הידועה כחברת קהילת הלהט"ב הראשונה אשר נבחרה לקונגרס של גואטמלה) יחד עם קבוצות שונות על הכנסת הצעת חוק להתרת איחודים אזרחיים. מורן הודתה כי הצעתה תספוג ביקורת חריפה מצד קבוצות שמרניות, אך טענה כי "החברה מורכבת לא רק מהאנשים האלה, אלא גם מאנשים שחושבים אחרת". בנוסף, היא דחקה במודרניזציה של גואטמלה בנושאים של "הכרה ותמיכה בכלל האזרחים".
פסק בית הדין האינטר-אמריקאי לזכויות אדם 2018
בינואר 2018, בית הדין האינטר-אמריקאי לזכויות אדם (IACHR) קבע כי האמנה האמריקאית לזכויות אדם מחייבת הכרה בנישואים חד מיניים כזכות אדם. פסק הדין חייב באופן מלא את קוסטה ריקה לחוקק לגליזציה של נישואים חד מיניים בשטחה (בה הרחש פסק הדין), והוגדר כנותן תקדים מחייב למדינות נוספות באמריקה הלטינית והקריבית.
בעוד שהפסיקה התקבלה בברכה על ידי ארגוני זכויות אדם בגוטמאלה, הכנסייה הקתולית, קבוצות דתיות וארגונים שמרניים הביעו את התנגדותן. עורכי דין חוקתיים דחקו בממשלה לציית לפסיקה.
בתגובה לפסיקת בית הדין, מספר מחוקקים שמרנים הציגו הצעת חוק תחת השם "חיים והגנה", שתגביר את העונשים על קיום הפלות ותאסור במפורש הכרה בנישואים חד מיניים. אם תתקבל, הצעת החוק תפליל נשים שעברו הפלות (שלפי סטטיסטיקות מסוימות מהספרייה הלאומית לרפואה של ארצות הברית מגיעה ל-30% מכלל ההריונות), ותגדיר את המונח משפחה בין זוגות הטרוסקסואלים בלבד. יתרה מכך, הצעת החוק קובעת כי "חופש המצפון והביטוי" מגן על אנשים מפני "חובה לקבל התנהגות או מנהגים שאינם הטרוסקסואלים". ההצעה משכה ביקורת נוספת, שכן היא מתארת בניגוד לעמדות רפואיות בהם ארגון הבריאות העולמי הומוסקסואליות כ-"מנוגדת לביולוגיה ולגנטיקה". הצעת החוק עברה קריאה ראשונה ושנייה, ודורשת קריאה שלישית סופית, קריאה של כל מאמר בודד ולבסוף חתימה של הנשיא. הנשיא ג'ימי מוראלס ממפלגת חזית ההתכנסות הלאומית השמרנית, הביע תמיכה בהצעה באומרו כי: "אני מזכיר לתושבי גואטמלה שהמוסדות שלהם ופקידיהם, לפי סעיף 156 של החוקה הפוליטית של הרפובליקה, אינם מחויבים למלא פקודות בלתי חוקיות. גואטמלה והממשלה שלנו מאמינים בחיים. הממשלה שלנו וגואטמלה מאמינות במשפחה המבוססת על נישואים בין גבר ואישה בלבד". לאחר הצהרתו הופנו כלפי מוראלס ביקורות שליליות בעוד שימושו במונח "בלתי חוקיות" שגוי עובדתית, שכן גואטמלה, כמו רוב מדינות אמריקה הלטינית, נשבעה "לקיים את החוק הבינלאומי, לכבד את זכויות האדם ולפעול לפי סמכות השיפוט והפסיקה של בית המשפט הבין-אמריקאי לזכויות אדם".
אם תתקבל, הצעת החוק תפר את החוק הבינלאומי בכל הנוגע לפסיקת בית הדין כלפי חיוב הכרה בנישואים חד-מיניים ואת האמנה האמריקאית לזכויות אדם בפרט. פעילי זכויות להט"ב הודיעו על כוונתם לערער על ההצעה בפני בית המשפט החוקתי, ובמידת הצורך, בפני בית הדין האינטר-אמריקאי לזכויות האדם. עם זאת, בספטמבר 2018 נחסמה הקריאה השלישית של הצעת החוק, ומאז לא נדונה בקונגרס.
הגנה מפני אפליה
במאי 2017 הציגה חברת הקונגרס סנדרה מורן הצעת חוק במטרה לתקן את סעיפים 27 ו-202 של הקוד הפלילי עבור הוספת נטייה מינית וזהות מגדרית כקטגוריות מוגנות.
זהות מגדרית
מאז 2016, טרנסג'נדרים בגואטמלה יכולים לשנות את שמם החוקי כך שיתאים לזהותם המגדרית לאחר אישור שיפוטי. עם זאת, אינם יכולים לשנות את מגדרם בחוק.
בדצמבר 2017 הוגשה לקונגרס הצעת חוק להכרה בזכות לזהות מגדרית והתרה עבור אזרחים טרנסג'נדרים לשנות את שמם ומגדרם בתעודות הלידה. עם זאת, באוגוסט 2018, הוועדה לנקודות החקיקה והחוקתיות וועדת הנשים דחו את הצעת החוק.
פוליטיקה
בינואר 2016, סנדרה מורן נבחרה לקונגרס מטעם מפלגת ההתכנסות ובכך, הייתה למחוקקת הלסבית המוצהרת הראשונה במדינה.
במהלך הבחירות הכלליות בגואטמלה ב-2019, התמודדו מרחבי המדינה ארבעה גברים גואטמלים הומוסקסואלים גלויים. בין המועמדים שהתמודדו על מושבים בקונגרס הלאומי היו: אלדו דאווילה, מנכ"ל "Asociación Gente Positiva", ארגון שירות למאבק במחלות ה-HIV/איידס ברחבי גואטמלה סיטי מטעם מפלגת וינאק, ואוטו רנה פליקסה חבר מפלגת האחדות הלאומית המהפכנית של גואטמלה (URNG).
מתוך ארבעת המתמודדים, שניים התמודדו על מושבים בפרלמנט של מרכז אמריקה (המוסד הפוליטי והגוף הפרלמנטרי של מערכת השילוב של מרכז אמריקה (SICA) השוכן בגואטמלה סיטי): חוסה קרלוס הרננדס רואנו, חבר מפלגת סמילה, והנרי קורטז, חבר מפלגת ההתכנסות. לאחר הבחירות, נבחר רואנו לפרלמנט, ודאווילה הפך לגבר ההומוסקסואל הגלוי הראשון שנבחר לקונגרס של גואטמלה בעודו הצהיר כי הוא "נשבע להילחם למען זכויות הלהט"ב במדינה" לאחר כניסתו לתפקיד בינואר 2020 על ידי דחיפה להצעת חקיקה שתפליל פשעי שנאה ודברי שנאה נגד להט"ב, והצעת חוק אשר תתיר לטרנסג'נדרים לשנות את מסמכיהם הרשמיים כדי לשקף את מעמדם המגדרי. דאווילה מבקש בנוסף להקים ועדה לאומית לתלונות ולמעקב אחר אפליה נגד נשים, צעירים ולהט"ב.
תנאי מחיה
אף על פי שהומוסקסואליות הפכה לחוקית מאז 1871, גישות חברתיות שליליות שררו בחברה הגואטמלית, ודווח על הטרדות ואף הרג ממוקד, של חברי קהילת הלהט"ב. בשנת 1976 הורשה הגיי בר הראשון במדינה להיפתח אשר היה ליחיד מסוגו במדינה עד סוף שנות ה-90. רוב תושבי גואטמלה הם בני הדתות הקתולית, הפונדמנטליסטית הפנטקוסטלית או האורתודוקסית המזרחית, שכולן שמרו באופן מסורתי על גישות שמרניות חברתית ובמיוחד נוטים להאמין שהומוסקסואליות וקרוס-דרסינג הן סימנים לאי-מוסריות. גישות נוצריות שמרניות חברתיות אלו באות לידי ביטוי גם במפלגות הפוליטיות הדומיננטיות במדינה בהן האחדות הלאומית של התקווה והמפלגה הפטריוטית השמרניות. רוב המפלגות הפוליטיות הנוספות, מתעלמות בדרך כלל מהזכרת נושאי זכויות להט"ב בפומבי.
למרות האתגרים הללו, קהילת הלהט"ב הגואטמלית הפכה גלויה יותר מאז שנות ה-90, וההתמקדות המחודשת של המדינה בדמוקרטיזציה, שלום וזכויות אדם הביאה תועלת מסוימת לזכויות להט"ב. בשנת 1993 הותר להקים את הארגון "OASIS" כקבוצה ללא מטרות רווח שתספק חינוך מקיף למאבק ב-HIV/איידס המכוון לקהילת הלהט"ב. סיום מלחמת האזרחים ב-1996 וקידום הדמוקרטיזציה וזכויות האדם שלאחר מכן, אפשרו ל-"OASIS" לעבוד גם על קידום זכויות להט"ב. מצעד הגאווה הראשון במדינה התקיים בבירה גואטמלה סיטי בשנת 2000.
אלימות
על פי הדיווחים, פשעים ממניעים של הטיה (הידועה גם בשם "פשעי שנאה") על בסיס נטייה מינית או זהות מגדרית נסבלים על ידי הממשלה, במיוחד כאשר ההטרדה או האלימות מופנית כלפי טרנסג'נדרים. היעדר הגנות על זכויות אזרח והגנות מפני פשעי שנאה מיוחסים לעמדות הרווחות לגבי נטייה מינית ותפקידי מגדר.
בסוף שנות ה-90, היו מספר דיווחים של האו"ם ומספר ארגונים לא ממשלתיים לפיהם חברי קהילת הלהט"ב בגואטמלה היו ממוקדים באופן שיטתי להרג ממוקד כחלק מ-"קמפיין טיהור חברתי". אחד הקורבנות היותר בולטים של הקמפיין היה הפעיל הטרנסג'נדר לואיס פלנסיה, שנרצח ביריות בגואטמלה סיטי ב-1997.
מקום של אש
מקום של אש הוא שירה של המשוררת זלדה המבטא קשר עמוק לעיר ירושלים. השיר נכתב לאחר ניצחון ישראל במלחמת ששת הימים ואיחודה של ירושלים. באופן כללי, נכתבו בתקופה שלאחר איחוד ירושלים יצירות ספרותיות רבות, רובן מבטאות את שמחת הניצחון והשיבה לעיר ההיסטורית, כגון הבית שנוסף לשירה של נעמי שמר "ירושלים של זהב". השיר "מקום של אש" שונה מיצירות אחרות בכך שהוא מציג את הקשר ההיסטורי לירושלים באור של חרדה לגורל העיר וממחיר הניצחון הכבד.
כותרת
הכותרת, מקום של אש, היא רבת פנים. המשמעות המיידית של המילה מקום היא אתר, אולם מקום הוא גם שם נרדף לאל ביהדות. ההתייחסות של המשוררת לירושלים כ"מקום" בלבד ולא כעיר יכולה להעיד על חרדה מצידה לעתידה של העיר. אש היא כמובן להבה אולם הקונוטציות שעולות הם של מלחמה, סכנה ומוות. אש מחממת אך לעיתים גם שורפת. ישנה סברה שבמילה "אש" המשוררת מתייחסת לאש התמיד שהייתה בוערת במזבח.
הכותרת, כרבת גוונים ומשמעויות, מאפיינת הן את השיר והן את ירושלים, העיר שרב הנסתר בה על הגלוי, העיר שמערבבת חול וקודש, העיר שכרוכה פעמים אין-ספור בהיסטוריה של העם היהודי.
מבנה ותוכן
היצירה בנויה כיחידה ארוכה אחת, ללא חלוקה לבתים ומאופיינת בשורות קצרות.
מבחינה תוכנית, החשש של הכותבת מהעתיד שזור לאורך כל השיר. הרוח נדרשת לבקש רחמים מהאל עלינו. בעלי החיים והאנשים, כולם מפחדים "שלא יתפורר האופק". הצמחייה אומנם אינה מפחדת (מלבד עצי הזית) אולם זלדה טוענת שהם, אחרי הכל, זן שונה מאיתנו. זלדה מתחלחלת מהמחשבה שישנם אנשים המנסים לנתק את גורלה של ירושלים מגורלו של העם היהודי, לבה רועד מחשש. בסיום השיר, היא מציינת את הדם היהודי שנשפך למען העיר וחותמת "העיר רובצת על חיי".
מייק טרוי
מייקל פרנסיס "מייק" טרוי (באנגלית: Michael Francis "Mike" Troy; 3 באוקטובר 1940 – 3 באוגוסט 2019) היה שחיין אמריקאי, אלוף אולימפי ושיאן עולם במשחה ל-200 מטר פרפר.
ביוגרפיה
טרוי נולד באינדיאנפוליס, שבאינדיאנה. הוא החל להתאמן בגיל 12. בהמשך למד באוניברסיטת אינדיאנה ושחה בהדרכתו של דוק קונסילמן.
שיאן עולם
בתחרות שנערכה בלוס אלטוס שבקליפורניה ב-11 ביולי 1959 קבע טרוי פעמיים שיא עולם במשחה ל-200 מטר פרפר, בפעם הראשונה (2:19.0 דקות) היה זה שיא העולם הרשמי הראשון במשחה זה לאחר הגדרת הסגנון החדש ובפעם השנייה העמידו על תוצאה של 2:16.4 דקות. חודש וחצי לאחר מכן, במשחקים הפאן-אמריקאיים שנערכו בשיקגו שבאילינוי הוא זכה בשתי מדליות, זהב וכסף. מדליית זהב במשחה שליחים 4x100 מטר מעורב בתוצאה של 4:14.9 דקות ומדליית כסף במשחה ל-200 מטר פרפר בתוצאה של 2:18.3 דקות, אחרי בן ארצו דייב גילנדרס (2:18.0 דקות).
אלוף אולימפי
באולימפיאדת רומא (1960) זכה טרוי בשתי מדליות זהב, במשחה ל-200 מטר פרפר בשיא עולם חדש של 2:12.8 דקות, לפני נוויל הייס מאוסטרליה (2:14.6 דקות) ודייב גילנדרס (2:15.3 דקות) ובמשחה שליחים 4x200 מטר חופשי ביחד עם ג'ורג' האריסון, ריצ'רד בליק וג'ף פארל בשיא עולם חדש של 8:10.2 דקות, לפני יפן (8:13.3 דקות) ואוסטרליה (8:13.8 דקות). כשחיין שלישי, הוא שחה ב"זינוק שליחים" תוצאה של 2:02.9 דקות. שיאו העולמי נשבר לאחר שנה על ידי בן ארצו קארל רובי (2:12.6 דקות).
עיטור כוכב הכסף
לאחר פרישתו משחייה תחרותית, שימש טרוי כקצין בצי האמריקני וזכה בעיטור כוכב הכסף, במלחמת וייטנאם. לאחר השרות הצבאי הוא התגורר בסן דייגו, שם עבד כמאמן שחייה וכסוכן נדל"ן. אחד מחניכיו היה מייק סטאם - אלוף אולימפי אלוף עולם ושיאן עולם.
טרוי נפטר באריזונה ב-3 באוגוסט 2019.
Something's Gotta Give
Something's Gotta Give (בעברית: משהו חייב לתת) הוא הרצועה השמינית מתוך אלבום הבכורה של של הזמרת הקובנית-אמריקאית קמילה קביו, Camila.
רקע
"Something's Gotta Give, שנקרא במקור "A Good Reason To Go", הוא בלדה המבוססת על מערכת יחסים שהייתה לקביו.
ב-14 במרץ 2017, קביו פרסמה טיזר לשיר בחשבון הסנאפצ'ט שלה. לאחר מכן, ב-24 במרץ 2017, היא הודיעה שהיא תופיע במופע הוונגו טנגו וכשנשאלה אם היא מתכוונת לבצע את השיר, היא ענתה שראשי התיבות של השיר הם "AGRTG". שם השיר הודלף מאוחר יותר על ידי מספר תחנות רדיו וכלי חדשות, כולל Capital FM. בשידור חי בחשבון האינסטגרם של קביו שנערך ב-4 באוגוסט 2017, קביו שאלה את אמה, סינו, מה השיר האהוב עליה מהאלבום, סינו ציינה את "A Good Reason To Go" כאחד האהובים עליה, ואמרה שהשיר הזה הוא כמו "גן עדן". עם זאת, השיר יצא לאור בסופו של דבר תחת השם "Something's Gotta Give".
ב-21 בדצמבר 2017, חשפה קביו את רשימת הרצועות הרשמית של אלבום הבכורה שלה, Camila, והשיר נכלל כרצועה השמינית. ב-7 בינואר 2018, היא הציגה את השיר בציוץ על ידי הצגת קטע טקסט מלווה ב-GIF שבו הוצגו כמה מילים מהשיר.
בשידור חי, קביו חשפה ש"Something’s Gotta Give" הוא אחד השירים שהיא הכי הייתה מתוחה לחלוק עם המעריצים שלה כי "הוא ממש אישי". בציוץ, קמילה התוודתה שהיא שרה פעם את "Something's Gotta Give" ונאלצה לקחת הפסקה כי היא נשברה בבכי.
קמילה חשפה שזוהי הרצועה האהובה על הוריה באלבום. השיר בוצע לראשונה בהופעה חיה בסיבוב ההופעות Never Be The Same בוונקובר. שם, קמילה רמזה של"Something’s Gotta Give" עשויה להיות גם משמעות פוליטית או חברתית והקדישה אותו למען Black Lives Matter ומצעד למען חיינו.
טל קוריצקי
טל קורציקי הוא קצין בצה"ל בדרגת אלוף-משנה, המשמש מפקד חטיבה 5. קודם לכן שימש מפקד גדוד 932 וקצין אג"ם של אוגדת עזה.
ביוגרפיה
התגייס לצה"ל ועבר מסלול הכשרה כלוחם, קורס מ"כים חי"ר וקורס קציני חי"ר.
בשנת 2019 מונה למפקד גדוד 932. בהמשך מונה לקצין אג"ם של אוגדת עזה בין השנים 2021–2023. ב-2023 הועלה לדרגת אל"ם ומונה למפקד חטיבה 5.
מוטי פליטר
מוטי פליטר (נולד ב-30 במאי 1972) הוא כדורגלן עבר ישראלי ששיחק בעמדת המגן הימני. בנו ניב פליטר משחק בהפועל באר שבע.
קריירה
פליטר התחיל את הקריירה שלו בהפועל בת ים ועלה לבוגרים עת ששיחקה בליגה א'. היה שותף לעלייה של המועדון לליגה הארצית ושיחק בה שנתיים.
בקיץ חתם בהפועל תל אביב מהליגה הראשונה. ב-30 בדצמבר ערך את הופעת הבכורה שלו בקבוצה בתיקו 1-1 נגד מכבי יפו. ב-17 בפברואר 2006 הורחק בהפסד 4-3 למכבי חיפה.
את עונת התחיל בהפועל ואף רשם 4 הופעות בגביע האינטרטוטו ובאוגוסט  חתם בצפרירים חולון. ב-24 באוגוסט הבקיע בבכורה שלו בצפרירים בניצחון 0-2 נגד הפועל כפר סבא. היה שותף לירידה של צפרירים לליגה השנייה בסיום עונה, אך גם לחזרה שלה לליגה הראשונה כעבור עונה.
The Nun (פסקול)
The Nun: Original Motion Picture Soundtrack הוא פסקול סרט האימה העל-טבעי האמריקאי "הנזירה" (2018), שהולחן על ידי המלחין ומפיק הסרטים הפולני אבל קוז'ניובסקי. הפסקול יצא לאור ב-31 באוגוסט 2018, על ידי חברת התקליטים ווטר-טאוור מיוזיק.
The Nun הוא הפסקול הרשמי של סרט האימה העל-טבעי שובר הקופות "הנזירה" (2018), שיצא לאקרנים שבוע לאחר צאתו, והוא הפסקול הראשון אותו מפיק ומלחין אבל קוז'ניובסקי עבור היקום הקולנועי של לזמן את הרוע. את הפסקולים שיצאו אחריו ביניהם, The Curse of La Llorona, חזר להלחין ג'וסף בישארה.
רקע והלחנה
בתוך The Nun נכללים שירים מסוגת המוזיקה האלקטרונית ומסוגת המוזיקה הקלאסית וכן, סוגת הגוספל. כל שירי הפסקול הופקו והולחנו על ידי המלחין ומפיק הסרטים הפולני אבל קוז'ניובסקי. השיר "God Ends Here", מהווה כשיר הפותח את הפסקול ואת הסרט "הנזירה" (2018), והשיר "Cause I Have Faith'", סוגר אותם.
שמו של השיר הפותח מהפסקול "God Ends Here", הגיע מתוך הסצנה בה שתי הנזירות קראו את המשפט "אלוהים נגמר, כאן" ("Finit hic, Deo"), שגולף על הדלת במנהרה הקרקעית שהייתה במנזר שלהן. בנוסף לכך, נכללת הסצנה גם ברוב הטריילרים השיווקים שיצאו עבור הסרט.
מוטי יברבאום
מוטי יברבאום (נולד ב-23 באוגוסט 1973) הוא כדורגלן עבר ישראלי ששיחק בעמדת החלוץ.
קריירה
בנובמבר חתם בהפועל טייבה. בסיום העונה חזר לכפר סבא רק רשם רק 4 הופעות. וזמן קצר לאחר מכן פרש מכדורגל בגלל פציעה בבטן כאשר הוא בן 24 בלבד.
כיום הוא מתעסק בתיווך נדל"ן. בנו עמית יברבאום משחק בהפועל חדרה.
SÄPO
שירות הביטחון השוודי הידוע בשם SÄPO (בשוודית: SÄPO, Säkerhetspolisen) הוא זרוע של משטרת שוודיה שתפקידה לחשוף ריגול פנים ופעילות טרוריסטית במדינה. בעבר נקרא הארגון Rikspolisstyrelsens säkerhetsavdelning ,RPS/SÄK - מחלקת הביטחון של למועצת המשטרה הלאומית של שוודיה.
זוהי סוכנות ממשלתית שוודית המאורגנת תחת משרד המשפטים. היא פועלת כשירות ביטחון האחראי לסיכול ריגול וחתרנות, ללוחמה בטרור, כמו גם לאבטחת אישים בכירים. על שירות הביטחון השוודי מוטלת גם המשימה לחקור פשעים נגד הביטחון הלאומי ופשעי טרור. המשימה העיקרית שלו, לעומת זאת, היא למנוע פשעים, לא לחקור אותם. מניעת פשיעה מבוססת במידה רבה על מודיעין שנרכש באמצעות קשרים עם המשטרה הלאומית, רשויות וארגוני אכיפת חוק אחרים, כמו גם באמצעות קשרים עם גופי ביון וביטחון זרים ועל שימוש בפעילויות שונות של איסוף מודיעין, לרבות חקירות, האזנות טלפון והתקנת מכשירי האזנה סמויים והפעלת מצלמות מעקב נסתרות.
במהלך המלחמה הקרה הצליח הארגון ללכוד מספר מרגלים של ברית המועצות לרבות סטיג ונרסטרום.
היסטוריה
מקורותיו של שירות הביטחון השוודי נובעים מלשכת המשטרה המיוחדת (Polisbyrån) במהלך מלחמת העולם הראשונה ב-1914, שדיווחה ישירות למטה הכללי, קודמו של המשרד למפקד העליון של הכוחות המזוינים. המשימה העיקרית של הלשכה הייתה הגנה על הביטחון הלאומי (למשל ריגול נגדי) ומפקדה הראשון היה קפטן אריק אפ אדהולם. המבצעים הושבתו לאחר תום המלחמה ב-1918, למרות שכמה פעילויות מודיעיניות התנהלו במשטרת סטוקהולם, על ידי קבוצה קטנה של כעשרה שוטרים בראשות ניצב אריק האלגרן. בהמשך הוקם שירות הביטחון הכללי (Allmänna säkerhetstjänsten). המבצעים שלו התמקדו בעיקר במעקב אחר קומוניסטים מתחילת המלחמה ועד תחילת שנות ה-30, אז החל השירות להתמקד גם בנאצים.
בשנת 1932, המשימות הועברו למשטרת המדינה החדשה שהוקמה (statspolisen). לקבוצת השוטרים שעבדה במשטרת המדינה לא היו אמצעים לעקוב אחר שיחות טלפון או ליירט ולפתוח דואר. זאת, והמחסור הכללי בצוות ובמשאבים כספיים הדאיגו את ראש המודיעין הצבאי של שוודיה, קרלוס אדלרקרויץ, שחש שהמדינה זקוקה לסוכנות ביטחון חזקה יותר אם אירופה שוב תידרדר למלחמה. כך, בשנת 1938 הוקם שירות הביטחון הכללי, בעקבות יוזמה של אדלרקרוץ וארנסט לצ'ה ממשרד המשפטים. הארגון כולו ופעילותו היו סודיות ביותר. במהלך מלחמת העולם השנייה הסוכנות עקבה אחר כ-25,000 שיחות טלפון ויירטה למעלה מ-200,000 מכתבים מדי שבוע. ב-1946, בעקבות הערכה פרלמנטרית שלאחר המלחמה, צומצמו משימות הארגון באופן משמעותי ושוב אורגנו תחת משטרת המדינה, שהוטלה בעיקר לבצע משימות סיכול ריגול. ב-1965 אורגנה מחדש המשטרה השוודית תחת מועצת המשטרה הלאומית במחלקת הביטחון (Rikspolisstyrelsens säkerhetsavdelning, בקיצור RPS/SÄK).
בין 1939 ל-1945 שוודיה נאבקה בפעילויות מודיעיניות ענפות של ברית המועצות, אנשי שיאות הביטחון עצרו מרגלים וסוכני אויב רבים. כמה מהמרגלים הידועים לשמצה שלאחר המלחמה הם פריטיוף אנבום, הילדינג אנדרסון, סטיג ונרסטרום וסטיג ברגלינג. בכל המקרים הללו הריגול נעשה מטעם ברית המועצות והמרגלים הורשעו.
בתחילת שנות ה-70, שוודיה נדהמה ממספר פעולות טרור שבוצעו על ידי בדלנים קרואטים. כמה מהמקרים המשמעותיים ביותר היו התקפת שגרירות יוגוסלביה בסטוקהולם ב-1971 וחטיפת טיסה 130 של חברת Scandinavian Airlines שנה לאחר מכן. תחילתו של חוק הטרור הראשון ב-1973 הייתה השלכה של אימוץ מדיניות מיידית לכך, שבין היתר העניקה למשטרה את הזכות לגרש ללא דיחוי אנשים המזוהים עם ארגוני טרור. אירועים אלו הובילו גם לשינויים פנימיים בתוך משרד ההגנה, שקיבל משאבים רבים יותר.
ב-28 בפברואר 1986, ראש הממשלה אולוף פלמה נרצח על ידי אלמוני. שירות הביטחון נמנע מביקורת רבה, בין היתר משום שפאלמה עצמו סירב לאבטחה בליל הרצח. בכל זאת זה הביא להתפטרותם של נציב המשטרה הלאומי נילס אריק אמנסון וראש שירות הביטחון, סונה סנדסטרום, בעקבות חשיפת פרשת אב קרלסון ב-1988.
ב-1 באוקטובר 1989, כחלק ממועצת המשטרה הלאומית הגוף אורגן מחדש כשירות הביטחון השוודי (SÄPO, Säkerhetspolisen) והפך לסוכנות משטרה אוטונומית ב-1 בינואר 2015.
רן אשכנזי
רן אשכנזי הוא קצין צה"ל בדרגת אלוף-משנה, אשר מכהן כמפקד עוצבת קלע דוד.
ביוגרפיה
אשכנזי התגייס לצה"ל. בשנים 2015–2017 כיהן כמפקד יחידת רוכב שמיים. לאחר מכן מונה לראש ענף הפעלת האש במרכז הלאומי לאימונים ביבשה. בשנת 2022 מונה למפקד עוצבת קלע דוד.
בשנת 2023 זכה בקטגוריית מח"ט יחידות השדה בבוחן כשירות קרבית לקצין.